নওশীন নেহরিন মৌ () একজন বাংলাদেশী টেলিভিশন ও চলচ্চিত্র অভিনেত্রী। তিনি মডেলিং, পরিবেশনার মতো বিভিন্ন রকম কাজ করেছেন। তিনি ২০০৭ থেকে অভিনয়,  মডেলিং এর কাজ করে খ্যাতি অর্জন করেছেন। তিনি অনেক চলচ্চিত্রে অভিনয় করে গেছেন। তার উল্লেখযোগ্য চলচ্চিত্রের মধ্যে রয়েছে প্রার্থনা (২০১৫), মুখোশ মানুষ (২০১৬) ও ফরায়েজী আন্দোলন ১৮৪২ (২০১৯)। তিনি এফ এম রেডিও  রেডিও টুডে, রেডিও ফুর্তি, ঢাকা এফএম  কাজ করেছেন।  তিনি ইজ ইকুয়্যাল টু টিভি নাটকে অভিনয়ের জন্য সেরা টিভি অভিনয়শিল্পী (নারী) বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। এছাড়া তিনি ২০১২ ও ২০১৪ সালে সেরা অভিনেত্রী (টেলিভিশন) বিভাগে দুইবার সিজেএফবি পারফরম্যান্স পুরস্কার অর্জন করেন।  তিনি ২০১৩ সালে অভিনেতা আদনান ফারুক হিল্লোলের বিবাহ বন্ধনে আবদ্ধ হন।  প্রারম্ভিক জীবন নওশীন ও লেভেল ও এ লেভেল সম্পন্ন করেছেন। তিনি লন্ডন বিশ্ববিদ্যালয় থেকে এলএলবি ডিগ্রি অর্জন করেছেন।  কর্মজীবন নওশীন ২০০৭ সালে বেতারে আরজে হিসেবে তার কর্মজীবন শুরু করেন। তার প্রথম বেতার অনুষ্ঠান আজকের আড্ডা প্রতিদিন দুপুর ১টা থেকে বিকাল ৪টা পর্যন্ত সম্প্রচারিত হত। তিনি এফ এম রেডিও  রেডিও টুডে, রেডিও ফুর্তি, ঢাকা এফএম  কাজ করেছেন। পাশাপাশি তিনি টেলিভিশন বিজ্ঞাপনচিত্রে কাজ করেছেন। তিনি ধূপছায়া নাটক দিয়ে টেলিভিশনে অভিনয় জীবন শুরু করেন। ২০১২ সালের ২৬শে ফেব্রুয়ারি থেকে মাছরাঙা টেলিভিশনে তার অভিনীত তারকাবহুল ক্ষণিকালয় ধারাবাহিক প্রচারিত হয়। এই বছর মাছরাঙা টেলিভিশনের ঈদুল ফিতরের বিশেষ নাটক জর্দা জামাল-এ তিনি মোশাররফ করিমের বিপরীতে অভিনয় করেন।  ২০১৫ সালে তিনি শারমিন হায়াত রচিত ও রুবায়েত মাহমুদ পরিচালিত সাম্রাজ্য টিভি নাটকে মাফিয়া ডন চরিত্রে অভিনয় করেন। একই বছরে ঈদুল ফিরতে মুক্তিপ্রাপ্ত শাহরিয়ার নাজিম জয় পরিচালিত প্রার্থনা দিয়ে তার চলচ্চিত্রে অভিষেক হয়। তিনি ২০১৫ থেকে ২০১৭ সাল পর্যন্ত রেডিও অ্যাম্বারের প্রোগ্রাম পরিচালক হিসেবে কাজ করেন।  ২০১৬ সালের শুরুতে তিনি একজন তৃতীয় লিঙ্গের সত্যিকার জীবনের গল্প নিয়ে মাছরাঙা টেলিভিশনের রূপান্তরণ নাটকে অভিনয় করেন। তৌসিফ সাঈদ রচিত ও ওয়াহিদ পলাশ পরিচালিত এই নাটকে তিনি একজন আরজে চরিত্রে অভিনয় করেন। একই বছর তিনি ইয়াসির আরাফাত জুয়েলের মুখোশ মানুষ চলচ্চিত্রে অভিনয় করেন।  ব্যক্তিগত জীবন নওশীন ২০১৩ সালের ১লা মার্চ অভিনেতা আদনান ফারুক হিল্লোলের সাথে বিবাহ বন্ধনে আবদ্ধ হন। ২০২২ সালের ১৩ই জুলাই নিউ ইয়র্কের উইনথ্রপ বিশ্ববিদ্যালয় হাসপাতালে তাদের কন্যা মাহভীশা আদনান সৈয়দ জন্মগ্রহণ করে।  ২০২২ সালের জানুয়ারি মাসে তিনি কোভিড-১৯-এ আক্রান্ত হন।  চলচ্চিত্রের তালিকা চলচ্চিত্র  বছর চলচ্চিত্রের শিরোনাম চরিত্র পরিচালক টীকা ২০১৫ প্রার্থনা প্রার্থনা শাহরিয়ার নাজিম জয় ২০১৬ মুখোশ মানুষ  নীল ইয়াসির আরাফাত জুয়েল  ২০১৯ ফরায়েজী আন্দোলন ১৮৪২ ময়না ডায়েল রহমান  টেলিভিশন টিভি ধারাবাহিক  বছর চলচ্চিত্রের শিরোনাম চরিত্র পরিচালক নেটওয়ার্ক ২০১২-২০১৬ ক্ষণিকালয়  রহমতউল্লাহ তুহিন মাছরাঙা টেলিভিশন  একদিন ছুটি হবে হিমেল আশরাফ এনটিভি  ইতি তোমার রানু হিমেল আশরাফ মাছরাঙা টেলিভিশন   টিভি নাটক  বছর চলচ্চিত্রের শিরোনাম চরিত্র পরিচালক নেটওয়ার্ক ২০১২ জর্দা জামাল  হাসান মোরশেদ মাছরাঙা টেলিভিশন  ২০১৫ সাম্রাজ্য ডন নাজমা রুবায়েত মাহমুদ থার্ডবেল.কম  ২০১৬ রূপান্তরণ আরজে ওয়াহিদ পলাশ মাছরাঙা টেলিভিশন   টিভি অনুষ্ঠান  রাঙা সকাল (২০২৩) - অতিথি  ১২তম সিজেএফবি পারফরম্যান্স পুরস্কার (২০১১) - পারফর্মার  উপস্থাপনা  বছর চলচ্চিত্রের শিরোনাম নেটওয়ার্ক টীকা  ২০০৮ জেগে আছো কি? আরটিভি সহ-উপস্থাপক - সায়েম সালেক  ২০১০ ১১তম সিজেএফবি পারফরম্যান্স পুরস্কার একুশে টেলিভিশন সহ-উপস্থাপক - মামনুন হাসান ইমন  ২০১২ ১৩তম সিজেএফবি পারফরম্যান্স পুরস্কার একুশে টেলিভিশন সহ-উপস্থাপক - আদনান ফারুক হিল্লোল ও ফারহানা নিশো  ২০১৮ কিক অফ মাছরাঙা টেলিভিশন ২০১৮ ফিফা বিশ্বকাপের বিশেষ অনুষ্ঠান   পুরস্কার ও মনোনয়ন  প্রদানের তারিখ পুরস্কার বিভাগ মনোনীত কর্ম ফলাফল  ৯ এপ্রিল ২০১০ মেরিল-প্রথম আলো পুরস্কার সেরা টিভি অভিনয়শিল্পী (নারী) ইজ ইকুয়্যাল টু  ২৮ ডিসেম্বর ২০১২ সিজেএফবি পারফরম্যান্স পুরস্কার সেরা অভিনেত্রী (টেলিভিশন)    ৮ এপ্রিল ২০১৪     তথ্যসূত্র  বহিঃসংযোগ     বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাংলাদেশী বেতার ব্যক্তিত্ব বিষয়শ্রেণী:বাঙালি অভিনেত্রী